ACORD-CADRU DE ACHIZIȚIE PUBLICĂ DE
 SERVICII DE ORGANIZARE ȘI DESFĂȘURARE DE ATELIERE EDUCATIVE, CULTURALE, RECREATIVE ȘI TEMATICE PENTRU BENEFICIARII PROIECTULUI „EDUCAȚIE PENTRU VIAȚĂ”

nr. ______________ din data _________________


În temeiul Legii nr. 98/2016 privind achizițiile publice și al Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016, s-a încheiat prezentul acord-cadru.
 
Articol 1 - PĂRŢILE ACORDULUI-CADRU
Autoritatea Contractantă ȘCOALA GIMNAZIALĂ NR. 178, cu sediul în București,  sector 1, str. Dridu, nr. 2, telefon/fax. 021.667.03.35 / e-mail scoalanr178@gmail.com, având CUI 20769247 și cont RO75TREZ24A650401203030X deschis la Trezoreria Sector 1, reprezentată prin director  Mihaela Gabriela Nițe, în calitate de Promitent-achizitor, pe de o parte
şi 
.........................., cu sediul în ..........., sector ..........., str. ..........., nr. .........., nr. telefon …………/ e–mail ………………., având nr. de înmatriculare ..............., CUI ....................  și cont  ............................ deschis la Trezoreria Statului, reprezentată prin administrator ................................., în calitate de Promitent-prestator, pe de altă parte.

Articol 2 - DEFINIŢII 
2.1 În prezentul acord-cadru următorii termeni vor fi interpretaţi astfel: 
a. Acord-cadru – prezentul acord-cadru şi toate anexele sale, având drept scop înţelegerea scrisă între părţile-promitente a elementelor/condiţiilor esenţiale care vor guverna contractele subsecvente ce urmează a fi atribuite într-o perioadă dată;
b. Contractele subsecvente – contractele (cu toate anexele) care vor fi încheiate în baza prezentului acord-cadru; 
c. Promitent-achizitor şi Promitent-prestator – părţile semnatare ale acordului-cadru, aşa cum sunt acestea definite în prezentul acord-cadru;
d. Caietul de sarcini – Anexa I a acordului-cadru, care include definirea obiectivelor serviciilor;
e. Conflictul de interese – orice eveniment influenţând capacitatea prestatorului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului/beneficiarului sau interesului public general al Proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale prestatorului. Aceste restricţii sunt de asemenea aplicabile oricăror subcontractanţi, salariaţi şi experţi acţionând sub autoritatea şi controlul prestatorului;
f. Forţa majoră – un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii acordului-cadru și/sau, după caz, a contractelor subsecvente şi care face imposibilă executarea şi, respectiv, îndeplinirea acordului-cadru și/sau, după caz, a contractelor subsecvente; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi; 
g. Prețurile unitare ale serviciilor – prețurile unitare, exprimate în lei fără TVA, ofertate de Promitentul-prestator și prevăzute în Anexa III – Propunerea financiară, respectiv prețul unitar/atelier/clasă și prețul unitar/atelier tematic/clasă, utilizate pentru determinarea valorii contractelor subsecvente;
h. Servicii – serviciile de organizare și desfășurare de ateliere educative, culturale, recreative și tematice pentru beneficiarii Proiectului educațional „Educație pentru viață”, astfel cum sunt prevăzute în Caietul de sarcini;
i. Atelier/clasă – unitatea de măsură utilizată pentru stabilirea prețului unitar și determinarea cantității și valorii atelierelor contractate și prestate pentru o clasă, în condițiile prevăzute în Caietul de sarcini;
j. Atelier tematic/clasă – unitatea de măsură utilizată pentru stabilirea prețului unitar și determinarea cantității și valorii atelierelor tematice contractate și prestate pentru o clasă, în condițiile prevăzute în Caietul de sarcini;
k. Zi – zi calendaristică; 
l. Lună – lună calendaristică.

Articol 3 – INTERPRETARE
3.1 În prezentul acord-cadru, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context. 
3.2 Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit. 
3.3 Clauzele şi expresiile vor fi interpretate prin raportare la întregul acord-cadru.

Articol 4 - SCOPUL ACORDULUI-CADRU
4.1 Scopul prezentului acord-cadru îl reprezintă stabilirea condițiilor în care Promitentul-achizitor va atribui contracte subsecvente având ca obiect prestarea serviciilor de organizare și desfășurare de ateliere educative, culturale, recreative și tematice pentru beneficiarii Proiectului educațional „Educație pentru viață”, conform Caietului de sarcini.

Articol 5 - DOCUMENTELE ACORDULUI-CADRU
5.1 Documentele acordului-cadru sunt: 
a) Anexa I:  Caietul de sarcini;
b) Anexa II: Propunerea tehnică;
c) Anexa III: Propunerea financiară; 
5.2 În cazul unei neconcordanțe între anexele prevăzute la alin. (5.1), acestea se interpretează și se aplică în ordinea în care sunt enumerate, cu respectarea dispozițiilor legale aplicabile. În cazul în care, pe parcursul executării acordului-cadru sau a contractelor subsecvente, se constată că anumite elemente ale Propunerii tehnice sunt inferioare sau nu corespund cerințelor prevăzute în Caietul de sarcini, prevalează prevederile Caietului de sarcini.
5.3 În baza prezentului acord-cadru se vor încheia contracte subsecvente, în condițiile prevăzute de acesta și de documentația de atribuire.

Articol 6 - PREȚUL UNITAR AL ACORDULUI-CADRU 
6.1 Prețurile unitare ale serviciilor, conform ofertei declarate câștigătoare, sunt:
a) ________ lei fără TVA/atelier/clasă;
b) ________ lei fără TVA/atelier tematic/clasă.
La prețurile unitare se adaugă taxa pe valoarea adăugată (TVA), potrivit prevederilor legale în vigoare.
6.2 Prețurile unitare sunt prevăzute în Anexa III – Propunerea financiară, care face parte integrantă din prezentul acord-cadru. 
6.3 Valoarea fiecărui contract subsecvent se va determina în funcție de cantitățile efectiv contractate pentru fiecare categorie de servicii și de prețurile unitare corespunzătoare stabilite prin prezentul acord-cadru.

Articol 7 - CANTITATEA PREVIZIONATĂ
7.1 Cantitățile minime și maxime estimate pe întreaga durată a acordului-cadru sunt următoarele:
a) ateliere: minimum 4310 atelier/clasă și maximum 4590 atelier/clasă;
b) ateliere tematice: minimum 60 atelier tematic/clasă și maximum 60 atelier tematic/clasă.
7.2 Cantitățile efectiv achiziționate vor fi stabilite prin contractele subsecvente, în funcție de necesitățile efective ale Promitentului-achizitor, de creditele bugetare aprobate și de resursele financiare disponibile.
7.3 Cantitățile prevăzute în Caietul de sarcini au caracter estimativ. Cantitățile efectiv contractate vor fi stabilite prin contractele subsecvente, în funcție de necesitățile Promitentului-achizitor și de programarea activităților. Încheierea prezentului acord-cadru nu conferă Promitentului-prestator dreptul de a solicita atribuirea unui anumit volum de servicii.
7.4 În situația în care, pe durata derulării Proiectului educațional „Educație pentru viață”, prin hotărâre a Consiliului Local al Sectorului 1 sau printr-un alt act al autorității competente se aprobă suplimentarea numărului de clase beneficiare și finanțarea aferentă acestora, necesitatea suplimentării serviciilor care fac obiectul prezentului acord-cadru va fi analizată de Promitentul-achizitor și va putea conduce la modificarea acordului-cadru și/sau a contractelor subsecvente numai în condițiile și limitele permise de legislația aplicabilă în materia achizițiilor publice.
7.5 În cazul în care sunt îndeplinite condițiile legale pentru suplimentarea serviciilor, aceasta se va realiza fără modificarea naturii serviciilor și cu aplicarea prețurilor unitare stabilite prin prezentul acord-cadru, corespunzătoare serviciilor suplimentate, în măsura permisă de temeiul legal aplicabil modificării.

Articol 8 - AJUSTAREA PREŢULUI
8.1 Prețurile unitare ofertate sunt ferme pe durata acordului-cadru și a contractelor subsecvente și nu se ajustează.
8.2 Prin excepție, modificarea prețurilor poate interveni numai în cazurile și în condițiile expres prevăzute de dispozițiile legale aplicabile în materia modificării contractelor de achiziție publică/acordurilor-cadru, cu respectarea prevederilor art. 221 din Legea nr. 98/2016.

Articol 9 - DURATA ACORDULUI-CADRU
9.1 Prezentul acord-cadru intră în vigoare la data semnării de către ambele părți.
9.2 Serviciile care fac obiectul prezentului acord-cadru se vor presta în perioada 01.10.2026 – 18.06.2027, în baza contractelor subsecvente încheiate.
9.3 Contractele subsecvente se vor încheia pe durata acordului-cadru, în funcție de necesitățile Promitentului-achizitor, de creditele bugetare aprobate și de resursele financiare disponibile, cu respectarea prevederilor prezentului acord-cadru și ale documentației de atribuire.
9.4 Prezentul acord-cadru își produce efectele până la îndeplinirea integrală a obligațiilor asumate de părți.

Articol 10 - OBLIGAŢIILE PROMITENTULUI-PRESTATOR
10.1 Promitentul-prestator se obligă ca, în baza contractelor subsecvente încheiate cu Promitentul-achizitor, să presteze serviciile de organizare și desfășurare de ateliere educative, culturale, recreative și tematice pentru beneficiarii Proiectului educațional „Educație pentru viață”, în conformitate cu prevederile prezentului acord-cadru, ale contractelor subsecvente, ale Caietului de sarcini, ale propunerii tehnice și ale legislației aplicabile.
10.2 Promitentul-prestator se obligă ca, prin răspunsul la invitațiile de încheiere a contractelor subsecvente, să nu modifice condițiile esențiale stabilite prin prezentul acord-cadru.
10.3 Promitentul-prestator are obligația de a răspunde invitațiilor de încheiere a contractelor subsecvente transmise de Promitentul-achizitor în termenul stabilit prin invitație.
10.4 Pe întreaga durată a acordului-cadru și a contractelor subsecvente, Promitentul-prestator se obligă:
a) să organizeze și să desfășoare atelierele contractate cu respectarea cerințelor, condițiilor și programării stabilite potrivit Caietului de sarcini și contractelor subsecvente;
b) să asigure personalul necesar desfășurării corespunzătoare a atelierelor, în număr suficient și cu pregătirea adecvată activităților desfășurate, inclusiv în situațiile în care programarea impune desfășurarea concomitentă a activităților pentru mai multe clase;
c) să asigure, pe cheltuiala sa, toate materialele, consumabilele, echipamentele, instrumentele, accesoriile și orice alte resurse necesare organizării și desfășurării atelierelor, în cantități suficiente pentru participarea efectivă a tuturor beneficiarilor, toate aceste costuri fiind incluse în prețurile unitare stabilite prin prezentul acord-cadru;
d) să asigure transportul, manipularea, pregătirea și utilizarea resurselor necesare desfășurării atelierelor, precum și strângerea și evacuarea materialelor și resturilor rezultate din activitățile proprii, fără costuri suplimentare pentru Promitentul-achizitor;
e) să utilizeze materiale, consumabile, instrumente și echipamente adecvate tipului de activitate și vârstei beneficiarilor, sigure pentru utilizarea de către copii și, după caz, conforme cu cerințele legale aplicabile;
f) să asigure, în cazul atelierelor care presupun realizarea unor produse individuale de către elevi, materialele necesare astfel încât fiecare elev participant să poată realiza efectiv produsul sau activitatea specifică atelierului;
g) să respecte cerințele privind siguranța și protecția beneficiarilor, regulile aplicabile în unitatea de învățământ, precum și obligațiile privind confidențialitatea și protecția datelor cu caracter personal;
h) să asigure evidența atelierelor efectiv desfășurate și să furnizeze Promitentului-achizitor informațiile și documentele prevăzute în Caietul de sarcini;
i) să asigure și să prezinte, anterior începerii efective a activității persoanelor respective, documentele privind personalul care intră în contact direct cu minorii, în condițiile prevăzute în Caietul de sarcini și de legislația aplicabilă;
j) să respecte programarea comunicată de Promitentul-achizitor și să asigure capacitatea organizatorică necesară pentru desfășurarea atelierelor conform acesteia;
k) să desemneze o persoană responsabilă pentru relația operativă cu Promitentul-achizitor;
l) să informeze fără întârziere Promitentul-achizitor cu privire la orice incident, neconformitate sau împrejurare care poate afecta desfășurarea corespunzătoare a atelierelor;
m) să respecte toate celelalte cerințe prevăzute în Caietul de sarcini, în propunerea tehnică și în contractele subsecvente.
10.5 Promitentul-prestator nu poate cesiona sau transfera drepturile și obligațiile asumate prin prezentul acord-cadru decât în condițiile prevăzute de lege și cu acordul prealabil scris al Promitentului-achizitor.
10.6 În cazul în care Promitentul-prestator este constituit dintr-o asociere de operatori economici, membrii asocierii răspund solidar pentru îndeplinirea tuturor obligațiilor asumate prin prezentul acord-cadru și prin contractele subsecvente. Liderul asocierii este împuternicit să reprezinte și să angajeze asocierea în raporturile cu Promitentul-achizitor, în limitele acordului de asociere. Orice modificare a componenței asocierii se poate realiza numai în condițiile permise de legislația aplicabilă în materia achizițiilor publice.




Articol 11 - OBLIGAŢIILE PROMITENTULUI-ACHIZITOR
11.1 Promitentul-achizitor se obligă ca, în baza contractelor subsecvente încheiate în temeiul prezentului acord-cadru, să achiziționeze serviciile prevăzute la art. 4, în condițiile stabilite prin prezentul acord-cadru și prin contractele subsecvente.
11.2 Promitentul-achizitor va încheia contracte subsecvente în funcție de necesitățile efective, de creditele bugetare aprobate și de resursele financiare disponibile, cu respectarea prevederilor prezentului acord-cadru și ale documentației de atribuire.
11.3 Promitentul-achizitor se obligă să pună la dispoziția Promitentului-prestator informațiile necesare pentru executarea corespunzătoare a serviciilor care fac obiectul contractelor subsecvente.
11.4 Promitentul-achizitor va desemna persoana responsabilă pentru urmărirea executării contractelor subsecvente, recepția serviciilor și comunicarea cu persoana responsabilă desemnată de Promitentul-prestator.
11.5 Promitentul-achizitor se obligă:
a) să pună la dispoziția Promitentului-prestator spațiile, mobilierul, utilitățile și infrastructura de bază necesare desfășurării atelierelor, în condițiile prevăzute în Caietul de sarcini;
b) să comunice Promitentului-prestator clasele beneficiare, tipurile de ateliere și programarea activităților, precum și orice modificări relevante pentru executarea serviciilor;
c) să asigure prezența cadrului didactic al clasei pe durata desfășurării atelierelor, pentru supravegherea generală a beneficiarilor, în condițiile prevăzute în Caietul de sarcini;
d) să asigure, prin cadrul didactic al clasei, evidența și/sau validarea prezenței beneficiarilor și confirmarea desfășurării activităților, potrivit prevederilor Caietului de sarcini;
e) să asigure monitorizarea și recepția serviciilor efectiv prestate, în condițiile prevăzute în Caietul de sarcini și în contractele subsecvente;
f) să comunice Promitentului-prestator, în timp util, eventualele modificări, suspendări sau alte situații care pot influența programarea și desfășurarea atelierelor.
11.6 Promitentul-achizitor se obligă să efectueze plata serviciilor efectiv prestate și recepționate, în condițiile și termenele prevăzute în contractele subsecvente.

Articol 12 - ATRIBUIREA CONTRACTELOR SUBSECVENTE
12.1 Contractele subsecvente se vor încheia exclusiv cu Promitentul-prestator, în condițiile prezentului acord-cadru, ale Caietului de sarcini și ale documentației de atribuire.
12.2 Contractele subsecvente se vor încheia pe perioada de derulare a acordului-cadru, în funcție de necesitățile efective ale Promitentului-achizitor, de creditele bugetare aprobate și de resursele financiare disponibile.
12.3 Încheierea prezentului acord-cadru nu conferă Promitentului-prestator dreptul de a solicita atribuirea unui anumit număr de contracte subsecvente sau a unui anumit volum de servicii.
12.4 Contractele subsecvente se vor încheia cu respectarea condițiilor esențiale stabilite prin prezentul acord-cadru, fără modificarea elementelor care au stat la baza atribuirii acestuia, cu excepția situațiilor permise de legislația în vigoare.

Articol 13 - CONFLICTUL DE INTERESE
13.1 Promitentul-prestator are obligația de a lua toate măsurile necesare pentru prevenirea și înlăturarea oricărei situații care ar putea compromite executarea obiectivă și imparțială a prezentului acord-cadru. Conflictele de interese pot apărea, în special, ca urmare a unor interese economice, afinități, legături de rudenie sau a oricăror alte interese ori relații care pot influența executarea obligațiilor asumate. Orice situație de conflict de interese apărută pe durata executării acordului-cadru va fi comunicată de îndată, în scris, Promitentului-achizitor.
[bookmark: _Ref500223654]13.2 Promitentul-achizitor își rezervă dreptul de a verifica măsurile adoptate de Promitentul-prestator pentru prevenirea sau înlăturarea conflictului de interese și poate solicita adoptarea unor măsuri suplimentare, dacă apreciază că acestea sunt necesare. Promitentul-prestator are obligația de a se asigura că personalul implicat în executarea acordului-cadru nu se află într-o situație de conflict de interese. În cazul constatării unei asemenea situații, persoana respectivă nu va mai putea participa la executarea serviciilor, iar înlocuirea acesteia se va realiza fără întârziere, cu respectarea cerințelor privind personalul prevăzute în Caietul de sarcini și fără costuri suplimentare pentru Promitentul-achizitor.
13.3 În cazul în care Promitentul-prestator nu adoptă măsurile necesare pentru înlăturarea conflictului de interese ori nu își menține independența în executarea acordului-cadru, Promitentul-achizitor poate proceda la încetarea acordului-cadru, în condițiile prevăzute de prezentul acord-cadru și de lege, fără a fi afectat dreptul acestuia de a solicita repararea prejudiciului suferit.

Articol 14 – PROTECȚIA DATELOR CU CARACTER PERSONAL
14.1 Părțile se obligă să respecte prevederile Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal, precum și legislația națională aplicabilă în domeniu.
14.2 Datele cu caracter personal comunicate între părți în legătură cu executarea prezentului acord-cadru și a contractelor subsecvente, inclusiv, după caz, datele referitoare la beneficiarii Proiectului, vor fi prelucrate numai în măsura necesară îndeplinirii obligațiilor contractuale și legale ale părților.
14.3 Promitentul-prestator are obligația de a asigura confidențialitatea și securitatea datelor primite, de a limita accesul la acestea la persoanele care au nevoie de informații pentru executarea serviciilor și de a nu utiliza datele în alte scopuri decât cele legate de executarea acordului-cadru și a contractelor subsecvente.
14.4 Fiecare parte răspunde pentru respectarea obligațiilor care îi revin, potrivit legislației aplicabile, în legătură cu prelucrarea datelor cu caracter personal.

Articol 15 – EFECTUAREA PLĂŢILOR  
15.1 Plățile se vor efectua în lei, în contul de trezorerie indicat de Promitentul-prestator.
15.2 Plata serviciilor prestate se va realiza în condițiile stabilite prin fiecare contract subsecvent, în funcție de cantitățile efectiv prestate și recepționate și de prețurile unitare corespunzătoare stabilite prin prezentul acord-cadru, pe baza facturii emise prin sistemul național privind factura electronică RO e-Factura și a procesului-verbal de recepție a serviciilor, semnat de reprezentanții părților. Facturarea și plata se vor efectua exclusiv pentru serviciile efectiv prestate și recepționate.
15.3 Termenul de plată este de 30 (treizeci) de zile calendaristice de la data înregistrării facturii prin sistemul național privind factura electronică RO e-Factura.
15.4 Factura aferentă serviciilor prestate și recepționate lunar va fi emisă numai după semnarea procesului-verbal de recepție aferent perioadei respective.
15.5 Conturile bancare ale părților sunt cele prevăzute în contractele subsecvente și pot fi actualizate prin notificare scrisă, fără a fi necesară încheierea unui act adițional.

Articol 16 - COMUNICĂRI ŞI ADRESE DE CONTACT
16.1 (1) Orice comunicare între părți referitoare la executarea prezentului acord-cadru și a contractelor subsecvente se va face în scris.
(2) Orice comunicare, solicitare sau notificare transmisă între Promitentul-achizitor și Promitentul-prestator va cuprinde cel puțin denumirea și numărul prezentului acord-cadru și, după caz, numărul contractului subsecvent la care se referă.
(3) Comunicările se pot transmite prin poștă, curier, e-mail sau prin înmânare directă, cu confirmarea primirii.
(4) Comunicările telefonice au caracter operativ și vor fi confirmate ulterior în scris, atunci când produc efecte asupra executării acordului-cadru sau a contractelor subsecvente.

16.2 Datele de contact pentru prezentul acord-cadru sunt:
Pentru Promitentul-achizitor:
· Persoană de contact: ............................................. 
· Telefon: ............................................................ 
· E-mail: .............................................................
Pentru Promitentul-prestator: 
· Persoană de contact: ............................................. 
· Telefon: ............................................................ 
· E-mail: .............................................................

[bookmark: _Ref500222925][bookmark: _Ref500222817]Articol 17 - ÎNCETAREA ACORDULUI-CADRU
17.1 Prezentul acord-cadru încetează în următoarele situații: 
a) la îndeplinirea integrală a obligațiilor asumate de părți;
b) prin acordul scris al părților;
c) prin denunțare unilaterală, în condițiile prevăzute la art. 17.2;
d) prin reziliere, în condițiile prezentului acord-cadru;
e) în orice alte cazuri prevăzute de lege.
17.2 Promitentul-achizitor are dreptul de a denunța unilateral prezentul acord-cadru, prin notificare scrisă transmisă Promitentului-prestator, în cazul în care finanțarea necesară derulării serviciilor nu mai este asigurată, creditele bugetare nu mai sunt aprobate sau disponibile ori intervin alte împrejurări independente de voința Promitentului-achizitor care determină imposibilitatea continuării achiziției. Denunțarea va produce efecte de la data indicată în notificare, fără obligația Promitentului-achizitor de a acorda despăgubiri pentru serviciile rămase necontractate sau neprestate. Promitentul-prestator are dreptul la plata serviciilor efectiv prestate și recepționate până la data încetării.
17.3 Promitentul-achizitor poate rezilia prezentul acord-cadru, prin notificarea scrisă a Promitentului-prestator, în cazul în care acesta:
a) nu își îndeplinește obligațiile asumate prin acordul-cadru sau prin contractele subsecvente;
b) nu remediază neconformitățile constatate în termenul stabilit de Promitentul-achizitor sau înregistrează neconformități grave ori repetate în executarea serviciilor;
c) cesionează sau transferă drepturile ori obligațiile asumate fără respectarea condițiilor prevăzute de lege și de prezentul acord-cadru;
d) pierde dreptul de a desfășura activitățile necesare prestării serviciilor, în condițiile legii;
e) se află într-o situație care, potrivit legii, determină imposibilitatea continuării executării acordului-cadru.
17.4 Promitentul-prestator poate rezilia prezentul acord-cadru în cazul neîndeplinirii culpabile de către Promitentul-achizitor a obligațiilor de plată aferente contractelor subsecvente, dacă acesta nu își îndeplinește obligațiile într-un termen de 30 (treizeci) de zile calendaristice de la primirea unei notificări scrise în acest sens.
17.5 Încetarea acordului-cadru nu aduce atingere dreptului oricărei părți de a solicita despăgubiri pentru prejudiciile cauzate prin neexecutarea sau executarea necorespunzătoare a obligațiilor asumate, în condițiile legii.
17.6 Încetarea acordului-cadru nu afectează, de drept, contractele subsecvente aflate în derulare, cu excepția cazului în care motivul încetării acordului-cadru afectează și executarea acestora ori acestea încetează în condițiile propriilor clauze contractuale sau ale legii. 


Articol 18 - FORŢA MAJORĂ 
18.1 Forța majoră este constatată în condițiile legii.
18.2 Forța majoră exonerează părțile de răspunderea pentru neîndeplinirea obligațiilor afectate de cazul de forță majoră, pe perioada în care acesta acționează.
18.3 Executarea acordului-cadru și, după caz, a contractelor subsecvente se suspendă pe durata existenței cazului de forță majoră, fără a aduce atingere drepturilor dobândite de părți anterior apariției acestuia.
18.4 Partea care invocă forța majoră are obligația de a notifica celeilalte părți, de îndată și în mod complet, producerea acesteia și de a lua toate măsurile rezonabile pentru limitarea consecințelor.
18.5 Partea care invocă forța majoră are obligația de a notifica celeilalte părți încetarea acesteia în termen de 15 (cincisprezece) zile calendaristice de la încetare.
18.6 Dacă situația de forță majoră se prelungește sau se estimează că se va prelungi pentru o perioadă mai mare de 30 (treizeci) de zile calendaristice, oricare dintre părți poate notifica celeilalte încetarea prezentului acord-cadru, fără ca vreuna dintre părți să poată pretinde plata de daune-interese.

Articol 19 - MODIFICAREA ACORDULUI-CADRU  
19.1 Prezentul acord-cadru poate fi modificat numai în condițiile și în limitele prevăzute de Legea nr. 98/2016 privind achizițiile publice și de actele normative incidente, prin act adițional încheiat în formă scrisă și semnat de ambele părți.
19.2 Modificările acordului-cadru produc efecte numai de la data intrării în vigoare a actului adițional, cu excepția situațiilor în care legea prevede altfel.

Articol 20 - LITIGII 
20.1 Litigiile care pot apărea în legătură cu încheierea, interpretarea, executarea sau încetarea prezentului acord-cadru se vor soluționa, cu prioritate, pe cale amiabilă.
20.2 Părțile vor depune toate diligențele necesare pentru soluționarea pe cale amiabilă a oricărei neînțelegeri sau dispute izvorâte din sau în legătură cu prezentul acord-cadru.
20.3 În cazul în care părțile nu ajung la o soluție amiabilă în termen de 15 (cincisprezece) zile calendaristice de la începerea negocierilor, litigiul va fi soluționat de instanțele judecătorești competente din București.

Articol 21 - LIMBA CARE GUVERNEAZĂ ACORDUL-CADRU
21.1 Limba care guvernează prezentul acord-cadru, precum și toate documentele întocmite în executarea acestuia, este limba română.

Articol 22 - LEGEA APLICABILĂ ACORDULUI-CADRU
22.1 Prezentul acord-cadru este guvernat de legea română.
22.2 Orice aspect care nu este reglementat prin prezentul acord-cadru se completează cu dispozițiile Legii nr. 98/2016 privind achizițiile publice, ale H.G. nr. 395/2016, ale Codului civil, precum și ale celorlalte acte normative aplicabile, în măsura în care acestea sunt incidente.

Prezentul acord-cadru a fost încheiat astăzi, ____________, în 2 (două) exemplare originale, având aceeași valoare juridică, câte un exemplar pentru fiecare parte.

